AGENȚIA PENTRU PROTECȚIA MEDIULUI IAȘI

Nr. ................ / ....................

Decizia etapei de încadrare

„ Amenajare iazuri de agrement Prod Nautic 1 și Prod Nautic 2, prin exploatare de agregate minerale, pe teren situat în extravilan comuna Hălăucești, jud. Iași” propus a fi amplasat în extravilan com. Hălăucești, nr. cad. 62136,

Proiect afișat pe site 19.06.2024

Urmare solicitării de emitere a acordului de mediu adresate de SC TOTAL STONE SOLUTIONS SRL, înregistrată la APM IAŞI cu nr. 3323/14.03.2024 si completările ulterioare, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

*APM IAŞI decide*, ca urmare a consultărilor desfăşurate în cadrul şedinţei CAT din data de 14.06.2024 că proiectul *”* Amenajare iazuri de agrement Prod Nautic 1 și Prod Nautic 2, prin exploatare de agregate minerale, pe teren situat în extravilan comuna Hălăucești, jud. Iași” propus a fi amplasat în extravilan com. Hălăucești, nr. cad. 62136:

* *Se supune evaluării impactului asupra mediului;*
* *Nu se supune evaluării adecvate;*
* *Nu se supune evaluarii impactului asupra corpurilor de apă;*

*Justificarea prezentei decizii:*

**I. Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

*Proiectul se încadrează în prevederile* Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct.2a) (cariere, exploatări miniere de suprafață și de extracție a turbei, altele decât cele prevăzute în anexa nr. 1).

Motivele care au stat la baza luarii Deciziei etapei de încadrare sunt justificate prin aplicarea criteriilor de selectie prevăzute în:

* Anexa nr. 3 a Legii nr. 292/2018 privind evaluarea impactului anumitor proiecte publice şi private asupra mediului;

*I. Caracteristicile proiectului:*

*a) Mărimea proiectului* – Proiectul prevede realizarea a două iazuri de agrement, cu valorificarea nisipului și pietrișului rezultat din amenajarea cuvetelor iazurilor situat în extravilanul comunei Hălăucești, jud. Iași.

Terenul unde va fi realizată investiția, în suprafață de 235.871 mp identificat cu CF 62136 - UAT Hălăucești, este proprietatea SC PROD COMPANY SRL Hălăucești și conform Contractului de comodat nr. 45 din 28.11.2023, este dat în folosință titularului proiectului. Folosința actuală a terenului este arabil (suprafața 5871 mp) și ape stătătoare (suprafață 230.000 mp).

Iazurile se vor amenaja pe parcela de teren cu categoria de folosință ape stătătoare. Se va lăsa un pilier de siguranță față de terenurile vecine de minim 5,0 m și între iazuri de minim 4,0 m.

Suprafața ocupată de iazuri va fi de 219.044 mp (21,90 ha) în total, din care Iazul Prod Nautic 1 va ocupa 109532 mp, iar Iazul Prod Nautic 2 va ocupa 109512 mp. Suprafața luciului de apă a iazurilor va fi de 85301 mp pentru Iazul Prod Nautic 1, respectiv 87 289 mp pentru Iazul Prod Nautic 2, în total 175590 mp.

Accesul în zonă se va realiza pe drumuri sătești și agricole aflate pe teritoriul comunei Hălăucești, astfel:

* din drumul județean DJ208 Fălticeni (județul Suceava) - limita județ Iași - Neamț (între Hălăucești și Mircești), apoi pe drumuri locale de exploatare agricolă, (cu traversare în apropierea imobilului identificat cu număr de carte funciară 62136 UAT Hălăucești), ce sunt continuate de drumuri de exploatare amenajate pe malul drept al râului Siret;
* din drumul județean DJ208G, pe drumuri local de exploatare agricolă ce sunt continuate de drumuri de exploatare amenajate pe malul drept al râului Siret.

Iazurile proiectate nu barează o vreo vale sau albie a unui curs de apă - nu sunt prevăzute cu baraj. Iazurile nu sunt iazuri de acumulare, sunt iazuri în cuvetă naturală, fără baraj, cu taluzuri înierbate.

Volumul de material rezultat de la amenajarea cuvetei Iazului Prod Nautic 1 (cu o grosime medie de 7,4 m) este de 810536 mc, din care o cantitate de 21906 mc este volumul de sol vegetal, iar 788630 mc este pietriș și nisip. osime medie de 8,6 m) este de 941803 mc, din care o cantitate de 21903 mc este volumul de sol vegetal, iar 919900 mc este pietriș și nisip. Nisipul și pietrișul rezultate se vor valorifica.

Volumul apei la nivelul hidrostatic (cota 189,40 m) pentru Iazul Prod Nautic 1 este de 283.120 mc. Volumul apei la nivelul hidrostatic (cota 189,40 m) pentru Iazul Prod Nautic 2 este de 290.620 mc.

Solul vegetal rezultat din decopertarea terenului va fi depozitat separat, pentru utilizarea ulterioară la amenajarea terenului din incintă de pe conturul iazurilor (zonele de protecție față de terenurile vecine și zona dintre iazuri), la amenajarea taluzurilor iazurilor și înierbarea acestora până la cota luciului de apă.

**Descrierea proceselor de realiozare ale proiectului propus**

Tehnologia de exploatare se refera la metoda de exploatare optima ce trebuie aplicată, precum și la lucrările premergătoare exploatării propriu-zise, respectiv la lucrările de deschidere și de pregătire. Exploatarea agregatelor minerale se va face în perimetrul deținut, interzicându-se lucrări de excavații în zona pilierilor. Ca elemente de coordonare în activitatea de exploatare a agregatelor minerale existente în cadrul amplasamentului se evidenţiază următoarele faze:

**a. Lucrări de cercetare, deschidere și pregătire**

În vederea începerii exploatării agregatelor minerale sunt necesare lucrări de pregătire a zonei care constau în decopertarea parțială a perimetrului și depunerea stratului vegetal pe laturile perimetrului și bornarea zonei de exploatare.

*Trasarea perimetrului, marcarea prin reperi vizibili a lucrărilor propuse*

* bornarea perimetrului și trasarea lucrărilor
* lucrările aferente poziționării utilajelor, stabilirii traseelor de evacuare a deșeurilor generate, amplasării baracamentelor
* amenajarea drumurilor de acces.

Drumurile de acces la zăcământ vor fi reabilitate și amenajate în conformitate cu normele de execuție pentru drumuri de exploatare provizorii.

Volumul proiectat a se extrage in cursul unui an calendaristic (de care depinde fluxul de transport) permite utilizarea unor drumuri de acces cu o singura banda.

*Îndepărtarea materialului vegetal*

Decopertarea suprafeței se va face prin îndepărtarea solului vegetal din coperișul agregatelor naturale și depozitarea acestora în interiorul perimetrului, într-o zonă neexploatată. Stratul de sol vegetal are o grosime de cca. 0,20 m.

Decopertarea stratului vegetal se va realiza cu excavatorul. Stratul vegetal va fi depozitat separat și va fi folosit la resolidificarea malurilor iazurilor, până la oglinda apei.

**b. Exploatarea de nisipuri și pietrișuri**

Având în vedere caracteristicile calitative ale substanței minerale utile înmagazinate în depozitele naturale și antropogene ce urmează sa fie exploatate, condițiile geo-miniere de zăcământ și anume depozite heterogene constituite din nisip fin grosier, în amestec cu pietrișuri și bolovănișuri în alternanță cu pământuri nisipoase sau prăfoase, dotarea tehnico-materiala și performantele utilajelor, s-a impus o metoda de exploatare adecvată, care se va face cu respectarea cotelor din piesele desenate, fără excavarea sub cota proiectată. Pentru începerea exploatării sunt necesare lucrări de pregătire ce constau în decopertare, executata eșalonat cu ajutorul buldozerului și a încărcătorului frontal.

Metoda de exploatare asigură:

* evitarea degradării resurselor din perimetrul de exploatare temporară și din afara acestuia;
* extragerea maximala a resurselor, cu respectarea parametrilor de calitate stabiliți;
* realizarea unor niveluri de diluție și pierderi inferioare;
* prevenirea surpărilor sau alunecărilor de teren;
* o eficiență economică superioară;
* un grad de recuperare a resurselor exploatate foarte bun, pierderile de exploatare nedepășind 5%.

Executarea lucrărilor de exploatare agregate minerale se va face concomitent cu realizarea cuvetei iazurilor.

Metoda de exploatare va fi aceea de excavare mecanica pe fasii directionale si/sau transversale pe sectoarele de extractie, in trei subtrepte de excavatie, astfel:

* cu buldozerul pentru lucrările de decopertare teren (subtreapta 1);
* cu excavator pe senile pentru excavarea materialului util în subtreapta 2 (deasupra și sub Nhs), pe o înălțime variabilă, cu amenajarea bermei de siguranță;
* cu instalație tip draga plutitoare absorbant refulanta cu roata desecatoare care va excava materialul sub Nhs (subtreapta 3), până la cota limită de exploatare - cota cuvetă iaz.

Fâșiile vor avea lățimea condiționată de bratul excavatorului și raza de acțiune a dragii (10-15 m) cu respectarea elementelor de proiectare și a pilierilor de protecție. Agregatele minerale exploatate vor fi încărcate direct în autobasculante şi transportate la sediul beneficiarului.

**c. Executarea lucrărilor de amenajare a iazurilor**

Referitor la amenajarea ce va rezulta ulterior exploatării resurselor minerale, principalul parametru funcţional şi tehnologic al amenajării este menținerea unui nivel cât mai constant de apă pe parcursul anului. După exploatarea agregatelor minerale (finalizarea lucrărilor de săpare a cuvetelor), suprafețele de pe maluri si taluzuri se vor amenaja și înierba, protejând malurile iazurilor împotriva factorilor de eroziune (apa, vânt). Intre acești factori, cu pondere în determinarea duratei terasamentului, acționează vântul, în special pe taluzul dinspre apa, unde provoacă valuri de amplitudine mai mare sau mai mica.

Panta taluzurilor va fi 1 : 2, iar adâncimea medie pentru Iazul Prod Nautic 1 va fi de 7,4 m (din care adâncimea apei de 3,5 m), iar adâncimea medie pentru Iazul Prod Nautic 2 va fi de 8,6 m (din care adâncimea apei de 3,5 m). Pentru măsurarea nivelului în iaz se va monta o miră gradată. Se va amenaja o bermă de siguranță de 4 m lățime, la 4 m de la cota cuvetei iazului, pentru o stabilitate bună a taluzurilor.

Ulterior lucrărilor de amenajare a cuvetelor iazurilor și a zonelor aferente acestora, vor fi proiectate și amenajate, pe baza unor autorizații distincte față de cele de exploatare agregate minerale, mai multe tipuri de lucrări/construcții și anexe specifice de agrement, sport și recreere.

Alimentarea cu apă a iazului de agrement se va realiza din pânza freatică şi precipitaţii.

Alimentarea cu apă a folosinţei se va face prin infiltraţie din pânza freatică întreţinută de cursul de apă Siret. De pe amplasament nu sunt evacuate ape uzate

Pentru valorificarea luciului de apă vor fi organizate servicii specifice pentru organizarea și desfășurarea activităților sportive de tipul schi nautic, surfing, plimbări cu barca, scufundări, competiții sportive și antrenament pentru caiac-canoe, activități pentru care amenajările și construcțiile propuse pe malul lacului vor fi dotate, aprovizionate și asigurate cu personal tehnico-administrativ de specialitate.

***Caracteristici iaz Prod Nautic 1***

* + - suprafața totală a amenajării (cota Nmax = 196,659 m) = 109.532 mp;
		- suprafața acumulării la nivelul hidrostatic (cota 189,40 m) = 85.301 mp;
		- adâncimea medie a apei în acumulare = 3,5 m;
		- volumul apei la nivelul hidrostatic = 283.120 mc;
		- cotă cuvetă iaz = 184,90 m
		- nivel hidrostatic = 189,40 m
		- cotă teren = 192,7...196,7 m

*Cantitatea preliminată a fi exploatată ca urmare a amenajării cuvetei* ***Iazului Prod Nautic 1*** *este de 788.630 mc nisip și pietriș. Resursa geologică de nisip şi pietriș, estimată în interiorul cuvetei Iazului este:*

* + - * suprafața = 109532 mp;
			* lungime medie = 480 m
			* lățime medie = 228 m
			* adâncime medie de exploatare = 7,4 m
			* adâncime maximă de exploatare = 10,76 m(P12, pct. 19)
			* cantitate totală material excavat = 810.536 mc;
			* cantitate de nisip și pietriș preliminată = 788.630 mc;
			* cantitate de sol vegetal (copertă) = 21.906 mc.

*Volumul de material rezultat de la amenajarea cuvetei iazului (cu o grosime medie de 7,4 m) este de 810536 mc, din care o cantitate de 21906 mc este volumul de sol vegetal, iar 788630**mc**este pietriș și nisip. Nisipul și pietrișul rezultate se vor valorifica.*

***Caracteristici iaz Prod Nautic 2***

* + - suprafața totală a amenajării (cota Nmax = 197,305 m) = 109.512 mp;
		- suprafața acumulării la nivelul hidrostatic (cota 189,40 m) = 87.289 mp;
		- adâncimea medie a apei în acumulare = 3,5 m;
		- volumul apei la nivelul hidrostatic = 290.620 mc;
		- cotă cuvetă iaz = 184,90 m
		- nivel hidrostatic = 189,40 m
		- cotă teren = 192,9...197,3 m

*Cantitatea preliminată a fi exploatată ca urmare a amenajării cuvetei* ***Iazului Prod Nautic 2*** *este de 919.900 mc nisip și pietriș. Resursa geologică de nisip şi pietriș, estimată în interiorul cuvetei iazului este:*

* + - * suprafața = 109512 mp;
			* lungime medie = 390 m
			* lățime medie = 280 m
			* adâncime medie de exploatare = 8,6 m
			* adâncime maximă de exploatare = 11,40 m(P21, pct. 6)
			* cantitate totală material excavat = 941.803 mc;
			* cantitate de nisip și pietriș preliminată = 919.900 mc;
			* cantitate de sol vegetal (copertă) = 21.903 mc.

*Volumul de material rezultat de la amenajarea cuvetei iazului (cu o grosime medie de 8,6 m) este de 941803 mc, din care o cantitate de 21903 mc este volumul de sol vegetal, iar 919900**mc**este pietriș și nisip. Nisipul și pietrișul rezultate se vor valorifica.*

Solul vegetal rezultat din decopertarea terenului va fi depozitat separat într-un depozit, pentru utilizarea ulterioară la amenajarea terenului din incintă, de pe conturul iazurilor.

Pentru realizarea proiectului se vor folosi utilaje specifice și mijloace de transport pentru transportul agregatelor care utilizează drept combustibil motorina. Motorina este o combinație complexă de hidrocarburi, formată din amestecuri de hidrocarburi cu 12-20 atomi de carbon în moleculă, obţinută prin distilarea primară a petrolului.

Pe amplasamentul aferent proiectului nu vor fi stocaţi carburanti si lubrifianţi, în nici un fel de recipienţi. Alimentarea cu carburanti a utilajelor se va face din statia de sortare a societatii sau în stații peco. Nu se vor realiza pe amplasament lucrări de reparaţii la utilaje şi autovehicule şi nu se vor efectua schimburi de uleiuri. Aceste activităţi se vor realiza la operatori specializaţi, autorizaţi conform prevederilor legislaţiei în vigoare.

*Realizarea proiectului* presupune lucrări de amploare relativ mare, înconjurat de obiective protejate ( arii naturale protejate). Astfel, cel mai important impact potențial este reprezentat de perturbarea vecinătăților în timpul execuției lucrărilor și a funcționării proiectului, prin modificarea stării corpului de apă subteran, respectiv ROSI03 freatic și ROPR05 de adâncime.

*b) Cumularea cu alte proiecte existente si/sau aprobate*

Nu este cazul

c) utilizarea resurselor naturale - Resursele naturale utilizate vor fi: solul vegetal, rezultat din decopertarea balastului, iar pentru funcționare se va utiliza apa din pânza freatică. Apa necesară amenajării iazurilor, va fi cea din pânza freatică și din precipitații. Alimentarea lacului se va face natural.

d) Producţia de deşeuri:

* deșeul inert reprezentat de solul vegetal din decopertă, este depozitat temporar pe amplasament, până la avansul lucrărilor de exploatare, după care este folosit integral la retaluzarea malurilor iazurilor; deșeurile menajere ce vor fi generate pe amplasament, vor fi predate în baza contractelor încheiate cu societăţi autorizate;,

e) emisiile poluante, inclusiv zgomotul şi alte surse de disconfort:

* vor fi generate de utilajele şi mijloacele de transport, pe perioada de realizare a proiectului; în zona amplasamentului nu sunt locuinţe;

f) riscurile de accidente majore și /sau dezastre relevante pentru proiect, inclusiv cele cauzate

de schimbările climatice – scăderea regimului hidrologic al apelor subterane care să susțină atât viața

comunitatilor de plante si animale, cat si procesele ecologice, în limitrofă iazurilor nou proiectate;

**2. Localizarea proiectului**

2.1. utilizarea existentă a terenului – teren neconstruit, Folosința actuală a terenului:- arabil (suprafața 5871 mp) și ape stătătoare (suprafață 230.000 mp)

2.2. relativa abundenţă a resurselor naturale din zonă, calitatea şi capacitatea regenerativă a acestora – Nu este cazul

2.3.capacitatea de absorbţie a mediului, cu atenţie deosebită pentru:

a) zonele umede – nu este cazul

b) zone costiere – nu este cazul

c) zonele montane şi cele împădurite – nu este cazul;

d) arii naturale protejate de interes național, comunitar, internațional – *ROSPA0072 Lunca Siretului Mijlociu* la peste 1750 m , *ROSCI0378 Râul Siret între Pașcani și Roman la peste 2000 m și ROSAC Lunca Mircești la peste 1000 m.*

e) ariile clasificate sau zonele protejate prin legislaţia în vigoare, cum sunt: -

 f) zonele de protecţie speciale- Nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) ariile dens populate - nu este cazul;

i) peisajele cu semnificaţie istorică, culturală şi arheologică – nu este cazul

3. Tipurile și caracteristicile impactului potenţial

a) Importanța și extinderea spațială a impactului: proiectul prevede pe o suprafață de 235.871 mp lucrări complexe ce vizează modificări ale cadrului natural, lucrări cu impact asupra ecosistemelor terestre;

b) Natura impactului: local, direct, secundar, cumulat și pe termen lung, în perioada de realizare a lucrărilor

c) Natura transfrontiera a impactului: lucrarile propuse nu au efecte transfrontaliere

d) Intensitatea și complexitatea impactului: în perioada de execuție a proiectului, lucrările prevăzute în acesta pot deveni surse de poluare, impactul asupra factorilor de mediu fiind semnificativ

e) probabilitatea impactului: pe perioada de implementare și de exploatare a proiectului posibil semnificativ

f) Debutul, durata, frecvența și reversibilitatea impactului: impactul lucrărilor asupra factorilor de mediu va debuta odată cu începerea execuției lucrărilor și se va manifesta pe toată durata realizării acestora respectiv pe perioada de exploatare a acestuia

g) cumularea impactului cu impactul altor proiecte existente și/sau aprobate: nu este cazul

h) Posibilitatea de reducere efectivă a impactului: nu poate fi cuantificat în această etapă

II. Motivele pe baza cărora s-a stabilit că nu este necesară efectuarea evaluării adecvate sunt următoarele:

1. Pierdere directă prin reducere suprafeței acoperite de habitat, ca urmare a distrugerii sale fizice:

Proiectul nu presupune reducere suprafeței acoperite de habitat, ca urmare a distrugerii sale fizice.

1. Pierderea habitatului de reproducere, de hrănire, de odihnă ale speciilor:

Nu reduce suprafata habitatului de reproducere, de hrănire, de odihnă ale speciilor.

1. Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):

Proiectul nu presupune alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor) din cadrul siturilor Natura 2000.

1. Alterare/degradare prin deteriorarea habitatelor de reproducere, de hrănire, de odihnă ale speciilor:

Proiectul nu presupune alterare/degradare prin deteriorarea habitatelor de reproducere, de hrănire, de odihnă ale speciilor în cadrul siturilor Natura 2000.

1. Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:

Proiectul nu presupune strămutări ale exemplarelor speciilor, modificări comportamentale ale speciilor din cadrul siturilor Natura 2000.

6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:

Realizarea proiectului nu presupune crearea de bariere fizice sau comportamentale și nici fragmentare de habitat.

1. Reducerea efectivelor populaționale ca urmare a mortalității directe generate de PP sau ca urmare a celorlalte forme de impact:

Proiectul nu presupune activități susceptibile de a genera mortalități directe sau indirecte în niciuna din fazele sale.

1. Alte impacturi indirecte prin modificarea indirectă a calității mediului:

Nu au fost identificate impacturi indirecte.

9. Incertitudini identificate:

Nu sunt alte identificate incertitudini

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Conform adresei emisă de ABA SIRET – SHI Pascani nr. 885/CD/13.03.2024, pentru proiectul propus nu este necesară eleborarea SEICA.

*Proiectul propus necesită parcurgerea etapei de definire a domeniului în vederea realizarii Raportului privind impactul asupra mediului*.

Dispoziţii finale:

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

|  |
| --- |
| DIRECTOR EXECUTIV, |
| *ing. Galea TEMNEANU* |
|  |
| *ȘEF SERVICIU AVIZE, ACORDURI, AUTORIZAŢII,* |  *ȘEF SERVICIU CALITATEA FACTORILOR DE MEDIU,* |
| *ing. Irina Ana SIMIONESCU* | *Ing. Geta IRIMIȚA* |
|  | ÎNTOCMIT,*Ing. Carol Cristof* |

INTOCMIT: ing. I. Simionescu

|  |
| --- |
|  |
|  |